【明報專訊】伊朗總統萊希、外長阿卜杜拉希揚等人乘坐直升機日前遇難，作為伊朗友好國家嘅俄羅斯，其駐港總領事阿納托利（Anatoly Kargapolov）前日去咗伊朗駐港總領事館簽署弔唁冊，並同伊朗駐港總領事Alireza Esmaeil Zadeh合照。伊朗駐港總領事館喺facebook上載咗去世兩人嘅黑白相片悼念。
俄羅斯領事館喺facebook話，總領事阿納托利喺弔唁冊留言中強調，永遠會銘記萊希同阿卜杜拉希揚係俄羅斯嘅「忠誠朋友」、為伊朗「無私犧牲自己的真正愛國者」。阿納托利又向伊朗人民表達深切哀悼，並話面對無可彌補嘅失落要堅強同團結。